
Parlamentul  României

Camera  Deputaţilor

Comisia pentru industrii si servicii

                                                                                               Bucureşti 25.06.2012                                     
                                                                                               Nr.23/116/2012
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul asupra proiectului de Lege pentru modificarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, cu completările şi modificările ulterioare, transmis comisiei cu adresa nr.PLx.147 din 29 mai 2012.


Prin obiectul de reglementare şi conţinutul său, proiectul de lege face parte din categoria legilor ordinare.








          Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,

Iulian Iancu

                          Nr.23/116/2012
R A P O R T
asupra proiectului de Lege pentru modificarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, 

cu completările şi modificările ulterioare


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu proiectul de Lege pentru modificarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, cu completările şi modificările ulterioare, transmis comisiei cu adresa nr.PLx.147 din 29 mai 2012 şi înregistrat la comisie cu nr.23/116 din 30 mai 2012.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat acest proiect de lege  în şedinţa din 21 mai 2012.



Propunerea legislativă are ca obiect de reglementare modificarea şi completarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare, în sensul stabilirii unor reguli speciale în ceea ce priveşte regimul juridic aplicabil contravenţiei constând în circulaţia fără a deţine rovinieta valabilă, prevăzută la art.8 alin.(1) din actul normativ de bază.
           
Consiliul Legislativ a avizat favorabil proiectul de lege cu unele observaţii şi propuneri, preluate de iniţiator, conform avizului transmis comisiei cu adresa nr. 1245/24.11.2011.
           
Comisia juridică, de disciplină şi imunităţi a avizat favorabil proiectul de lege, aviz transmis cu adresa nr. PLx 147 din 13 iunie 2012.

În conformitate cu prevederile art.61 din Regulamentul Camerei Deputaţilor, republicat, membrii comisiei au  examinat proiectul de lege,  în şedinţa comisiei din data de 19 iunie 2012 şi au hotărât să adopte proiectul cu amendamentele admise, realizate cu acceptul reprezentanţilor Ministerului Transporturilor şi Infrastructurii.
La şedinţă au participat invitaţi din partea Ministerului Transporturilor şi Infrastructurii – domnul Preda Valentin – secretar de stat, Iordan  Jaqeline – şef serviciu, Rădulescu Bogdan – şef serviciu CNADNR.
La lucrările comisiei au fost prezenţi 19 deputaţi din totalul de 30 deputaţi.
În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor adoptarea proiectului de lege cu amendamente admise, prezentate în anexa la prezentul raport. 
În raport de obiectul şi conţinutul său, proiectul de Lege face parte din categoria legilor ordinare.
Anexă

A M E N D A M E N T E      A D M I S E

	Nr

crt.
	Text OG nr.15/2002, cu modificările ulterioare
	Text proiect de Lege

(adoptat de Senat)
	Amendamente propuse
	Motivaţia

	0
	
	1
	2
	3

	1
	
	L E G E 

pentru modificarea Ordonanţei nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, cu completările şi modificările ulterioare

	L E G E 

pentru modificarea Ordonanţei Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România

	

	2
	
	Articol unic. - Ordonanţa nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, publicată în Monitorul Oficial nr.82 din 1 februarie 2002, cu completările şi modificările ulterioare, se modifică şi se completează după cum urmează:


	Art.I. - Ordonanţa Guvernului nr.15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, publicată în Monitorul Oficial al Românei, Partea I, nr. 82 din 1 februarie 2002, aprobată cu modificări şi completări prin Legea nr. 424/2002, cu modificările şi completările ulterioare, se modifică după cum urmează:


	

	3
	Art. 8 (1)Fapta de a circula fără a deţine rovinieta valabilă constituie contravenţie şi se sancţionează cu amendă.

	_______________
	1. La articolul 8, alineatul (1) va avea următorul cuprins:
„Art. 8. - (1) Fapta de a circula fără a detine rovinieta valabilă constituie contravenţie continuă şi se sancţionează cu amendă.”

	Conform art.13 alin.(2) din O.G. nr.2/2001 contravenţia este continuă în situaia în care încălcarea obligaţiei legale durează în timp.





	0
	
	1
	2
	3

	4
	Art. 8 (3) Contravenientul are obligaţia de a achita, pe lângă amenda contravenţională, cu titlu de tarif de despăgubire, în funcţie de tipul vehiculului folosit fără a deţine rovinieta valabilă, sumele stabilite potrivit anexei nr. 4. 

(31) Agentul constatator va face menţiune în procesul-verbal de constatare a contravenţiei şi despre contravaloarea despăgubirii şi modul de achitare a acesteia. Despăgubirea se va achita în lei, la cursul de schimb stabilit potrivit prevederilor art. 6 alin. (1) şi (2), în contul Companiei Naţionale de Autostrăzi şi Drumuri Naţionale din România S.A. şi va reveni acesteia ca venit extrabugetar.

(6) Odată cu aplicarea amenzii contravenţionale, utilizatorilor români care folosesc reţeaua de drumuri naţionale din România fără a avea rovinieta valabilă li se reţine certificatul de înmatriculare al vehiculului până la prezentarea dovezii de achitare a tarifului de despăgubire conform prevederilor alin. (3).
	________________

________________

_______________
	2. La articolul 8, alineatele (3), (31) şi (6) se abrogă.
	Tariful de despăgubire a fost introduc prin O.G. nr.8/2010 şi s-a dovedit că a fost principala cauză a contestaţiilor multiple avansate în instanţe.

Consecinţă a abrogării alin.(3) al art.8.



	5
	Art.9 (3) În cazurile prevăzute la alin. (2) procesul-verbal de constatare a contravenţiei se poate încheia şi în lipsa contravenientului, după identificarea acestuia pe baza datelor furnizate de Ministerul Administraţiei şi Internelor - Direcţia Regim Permise de Conducere şi Înmatriculare a Vehiculelor sau a conducătorului auto, în cazul utilizatorilor străini.
	1. Alineatul (3) al articolului 9 se completează şi va avea următorul cuprins:

„(3) În cazurile prevăzute la alin.(2) procesul-verbal de constatare a contravenţiei se poate încheia şi în lipsa contravenientului, după identificarea acestuia pe baza datelor furnizate de Ministrul Administraţiei şi Internelor – Direcţia Regim Permise de Conducere şi Înmatriculare a Vehiculeor sau a conducătorului auto, în cazul utilizatorilor străini. Procesul-verbal se întocmeşte în cel mult 3 zile lucrătoare de la constatarea contravenţiei şi astfel întocmit se va aduce la cunoştinţa contravenientului în termen de maxim 15 zile lucrătoare, iar dacă sunt emise mai multe procese-verbale contravenientul va plăti contravenţia şi tariful de despăgubire doar pentru primul proces-verbal emis.”


	3. La articolul 9, alineatul (3) va avea următorul cuprins:

 „(3) În cazurile prevăzute la alin. (2) procesul-verbal de constatare a contravenţiei se poate încheia şi în lipsa contravenientului, după identificarea acestuia pe baza datelor furnizate de Ministrul Administraţiei şi Internelor – Direcţia Regim Permise de Conducere şi Înmatriculare a Vehiculelor sau a conducătorului auto, în cazul utilizatorilor străini. Procesul-verbal se întocmeşte şi se comunică contravenientului în termen de maximum 30 de zile lucrătoare de la data constatării contravenţiei, interval în care nu se pot încheia alte procese-verbale de constatare a contravenţiei pentru încălcarea prevederilor art.8 alin.(1).”


	

	6
	
	2. După aplineatul (3) al articolului 9 se introduce un nou alineat, alineatul (4), cu următorul cuprins:

 „(4) Tariful de despăgubire achitat de către contravenient va constitui plata rovinietei pentru 12 luni din momentul întocmirii procesului-verbal.”


	Se elimină
	Consecinţă a abrogării alin.(3) al art.8.

	7
	Art.14 Anexele nr. 1-4 fac parte integrantă din prezenta ordonanţă.
	_________________
	4. Articolul 14 va avea următorul cuprins:

„Art.14. - Anexele nr. 1 şi 2 fac parte integrantă din prezenta ordonanţă.”
	

	8
	Anexa nr. 4

CUANTUMUL

tarifului de despăgubire aplicabil în cazul lipsei rovinietei valabile

Tipul vehiculului

Tarif de despăgubire

- euro -

A

Autoturisme

28

B

Vehicule de transport marfă cu 0,0 t mai mic decât MTMA mai mic sau egal cu 3,5 t

96

C

a) Vehicule de transport marfă cu 3,5 t mai mic decât MTMA mai mic sau egal cu 7,5 t

b) Vehicule de transport persoane cu mai mult de 9 locuri pe scaune (inclusiv conducătorul auto) şi maximum 23 de locuri pe scaune (inclusiv conducătorul auto)

320

D

a) Vehicule de transport marfă cu 7,5 t mai mic decât MTMA mai mic decât 12,0 t

b) Vehicule de transport persoane cu mai mult de 23 de locuri pe scaune (inclusiv conducătorul auto)

560

E

Vehicule de transport marfă cu MTMA mai mare sau egal cu 12,0 t, cu maximum 3 axe (inclusiv)

720

F

Vehicule de transport marfă cu MTMA mai mare sau egal cu 12,0 t, cu minimum 4 axe (inclusiv)

1.210


	________________
	5. Anexa nr. 4 se abrogă.
	

	9
	
	_________________
	Art. II. - Tarifele de despăgubire prevăzute de Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completări prin Legea nr. 424/2002, cu modificările şi completările ulterioare, aplicate şi contestate în instanţă până la  data intrării în vigoare a prezentei legi, se anulează.

	

	010
	
	_________________


	Art. III. - În termen de 30 de zile de la intrarea în vigoare a prezentei legi, Ministerul Transporturilor şi Infrastructurii va modifica Normele metodologice pentru aplicarea tarifului de utilizare a reţelei de drumuri naţionale din România, aprobate prin Ordinul ministrului transporturilor şi infrastructurii nr. 769/2010, cu modificările şi completările ulterioare, în mod corespunzător modificărilor aduse prin prezenta lege.

	

	11
	
	_________________


	Art. IV. - Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, publicată în Monitorul Oficial al Românei, Partea I, nr. 82 din 1 februarie 2002, aprobată cu modificări şi completări prin Legea nr. 424/2002, cu modificările şi completările ulterioare, precum şi cu modificările aduse prin prezenta lege, se va republica dându-se textelor o nouă numerotare. 

	


PREŞEDINTE,

Iulian Iancu

Consilier parlamentar,  

Ioan Bivolaru

